### | | | | --- | --- | | | | | --- | | **Byråd** 18. december 2018 Sagsnr. 710-2018-47302 Dok.nr. 710-2018-452685 Sagsbehandler DPJMH | | 201.                Nye vedtægter for Hinnerup Fjernvarme - Åbent

###

|  |  |
| --- | --- |
| Tidl. politisk behandling | BY, 24.04.15, pkt.18 |
| Forventet sagsgang | ØK, BY |
| Lovgrundlag | Vedtægter for Hinnerup Fjernvarme |

###

**SAGENS INDHOLD**

Byrådet skal i denne sag tage stilling til nye vedtægter
for Hinnerup Fjernvarme. De nye vedtægter er vedtaget på selskabets ekstraordinære
generalforsamlinger henholdsvis 15. februar og 8. marts 2018.

[adresse] har stillet garanti for selskabets gæld.
Byrådet skal derfor formelt godkende de nye vedtægter.

[adresse] oplyser, at der alene er foretaget
sproglige rettelser samt ændringer, der følger af lovgivningen. Vedtægterne er
udarbejdet med udgangspunkt i Dansk Fjernvarmes standardvedtægt.

**VURDERING**

Borgmestersekretariatet vurderer, at langt den overvejende
del af ændringerne er af sproglig karakter, men at følgende bestemmelser
indeholder indholdsmæssige ændringer:

I § 3.1.6 er der tilføjet nyt punkt om, at en ejer af en af
de i § 3.1.1 – 3.1.5 nævnte ejendomme, der er omfattet af tilslutningspligt,
men hvor ejeren har valgt ikke at aftage fjernvarme kan optages som
andelshaver. Dette er i overensstemmelse med Dansk Fjernvarmes standardvedtægt.

I § 5.1 er bestemmelsen blevet ændret således, at der
sondres mellem andelshavere, der er indtrådt før og efter 1. januar 2010. Baggrunden
herfor er ændrede regler om opsigelsesvarsler i forbrugeraftaleloven.

I § 6.4 er dagsordenen for den ordinære generalforsamling
opdateret, så den svarer til Dansk Fjernvarmes standardkontrakt. Der er bl.a.
indsat et punkt om, at der skal fremlægges en investeringsplan for det kommende
år.

Det er indsat en ny bestemmelse i § 6.15 om, at alle
beslutninger skal indføres i selskabets forhandlingsprotokol, og at
forhandlingsprotokollen altid skal underskrives af dirigenten. Dette er en
præcisering af den hidtil gældende praksis.

I § 9.1 er regnskabsåret ændret således, at det nu følger
kalenderåret. Bagrunden herfor er, at det er blevet et lovkrav, at
regnskabsåret for bl.a. varmeværker af en vis størrelse skal følge
kalenderåret. Dette har medført konsekvensrettelser i § 6.2. og § 9.2.

Borgmestersekretariatet har ikke bemærkninger til de nye
vedtægter i øvrigt.

**ØKONOMI**

Der er ingen økonomiske konsekvenser.

**INDSTILLING**

Kommunaldirektøren indstiller til Byrådet:

1.    At de nye vedtægter for Hinnerup Fjernvarme godkendes.

**BESLUTNING**

***Økonomiudvalget, 11. december 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Nye vedtægter 2018 for Hinnerup Fjernvarme | 710-2018-436329 |
| Tidligere vedtægter 2014 for Hinnerup Fjernvarme | 710-2018-436325 |
| Vedtægtssammenligning 2014-2018 | 710-2018-431294 |